Sut i ymdopi â blinder ôl-feirysol ar ôl COVID-19 - Bwrdd Iechyd Addysgu Powys
› Gwasanaeth Rheoli Poen a Blinder
› Sut i ymdopi â blinder ôl-feirysol ar ôl COVID-19
Cynhyrchwyd y canllawiau hyn gan y Fforwm Gofal Critigol, Adran Arbenigol Coleg Brenhinol y Therapyddion Galwedigaethol – Trawma ac Iechyd Cyhyrysgerbydol mewn partneriaeth gyda'r Yorkshire Fatigue Clinic.
Fe'i cyhoeddir gan Goleg Brenhinol y Therapyddion Galwedigaethol a'i gymeradwyo gan y Gymdeithas Gofal Dwys.
Blinder ôl-feirysol yw pan gewch gyfnod estynedig o deimlo'n wael a blinder ar ôl haint feirysol.
Mae blinder yn rhan arferol o ymateb y corff i ymladd haint feirysol tebyg i COVID-19. Mae blinder yn debygol o barhau am beth amser ar ôl i'r haint glirio. Gall wneud i chi gysgu mwy, teimlo'n simsan ar eich traed, ei gwneud yn anodd sefyll am gyfnodau hir, yn ogystal ag effeithio ar eich gallu i ganolbwyntio a'ch cof.